Diari Oficial de la Generalitat Valenciana


Sumari del DOGV 9853, del 21-05-2024 (2024/4572)

RESOLUCIÓ de 6 de mayo de 2024, de la Direcció General de Transports i Logística, sobre delegació de firma en les persones titulars de les direccions dels servicis territorials de Transport.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9853

Data del DOGV
:   21-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4572


Data del document
:   06-05-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori

RESOLUCIÓ de 6 de mayo de 2024, de la Direcció General de Transports i Logística, sobre delegació de firma en les persones titulars de les direccions dels servicis territorials de Transport.  
  
 [2024/4572]  
L'article 16 del 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori, i les seues atribucions, disposa que la Direcció General de Transports i Logística exercix les funcions establides en l'article 70 de la Llei 5/1983, de 30 de desembre, del Consell, i les altres establides en l'ordenament jurídic, en matèria d'infraestructures ferroviàries, planificació i logística del transport, planificació, coordinació i execució de l'oferta intermodal del transport en la Comunitat Valenciana, seguretat i coordinació del transport, gestió de la xarxa de transports i mobilitat metropolitana, exceptuant aquelles funcions atribuïdes a l'Autoritat de Transport Metropolità de València. Li corresponen, igualment, en matèria de logística, les funcions relatives a la definició d'estratègies i el seu desenvolupament incloent les de planificació, construcció i gestió de les infraestructures i àrees logístiques públiques, bé de manera directa bé en col·laboració amb els òrgans competents en matèria de sòl de la Generalitat.  
  
D'acord amb el que s'establix en els articles 70 de la Llei 5/1983, de 30 de desembre, del Consell, 16 del Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori, 22 de l'Orde 2/2024, de 6 de març, de la Conselleria de Medi Ambient, Aigua, Infraestructures i Territori, per la qual es desplega el Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori, i 12 de la Llei 40/2015, d'1 d'octubre, de règim jurídic del sector públic, resolc:  
  
Primer  
Delegar la firma en les persones titulars de les direccions dels servicis territorials de Transport de la Conselleria de Medi Ambient, Aigua, Infraestructures i Territori de les següents funcions:  
a) En relació amb les autoritzacions de transport:  
L'atorgament, visat, suspensió, revocació i rehabilitació de les autoritzacions de transport per carretera i de les activitats auxiliars i complementàries a este.  
b) En relació amb el transport discrecional de viatgers en vehicles de turisme (taxi):  
Fixar les condicions específiques perquè les persones titulars d'autoritzacions d'una determinada àrea funcional puguen prendre servici en altres àrees funcionals, en els termes que s'establix en l'article 21.4 de la Llei 13/2017, de 8 de novembre, de la Generalitat, del taxi de la Comunitat Valenciana.  
c) En relació amb les infraccions i sancions en matèria de transport:  
  
1. L'ordenació de l'inici dels procediments sancionadors i la imposició de sancions per infraccions molt greus, greus i lleus, segons l'estipulat en l'article 36.2 de la Llei 13/2017, de 8 de novembre, de la Generalitat, del taxi de la Comunitat Valenciana.  
2. L'ordenació de l'inici dels procediments sancionadors i la imposició de sancions per infraccions molt greus, greus i lleus, segons l'estipulat en l'article 146.1 de la Llei 16/1987, de 30 de juliol, d'ordenació dels transports terrestres en relació amb els articles 70.1 de la Llei 5/1983, de 30 de desembre, de Govern Valencià i, 97 i 107.1 de la Llei 6/2011, d'1 d'abril, de la Generalitat, de mobilitat de la Comunitat Valenciana.  
  
  
Segon  
En les resolucions i actes que es firmen per delegació és requisit formal indispensable fer constar la referència a l'autoritat delegant mitjançant la consignació al peu de firma de la llegenda «El director general de Transports i Logística», seguit de l'expressió «Per delegació de firma» o «p. d. de firma», junt amb la menció de les dades identificatives de la present resolució; s'hi farà constar la denominació del càrrec o lloc de treball i nom de la persona que firma per delegació.  
  
  
Tercer  
La delegació de firma no implica l'alteració de la competència de l'òrgan delegant.  
  
Quart  
El director general de Transports i Logística podrà revocar totalment o parcialment la delegació de firma, i podrà firmar en qualsevol moment els documents la firma dels quals estiga delegada mitjançant la present resolució.  
  
Quint  
Deixar sense efecte la Resolució de 26 d'octubre de 2022, de la Direcció General d'Obres Públiques, Transports i Mobilitat Sostenible, sobre delegació de firma en les persones responsables dels servicis territorials de Transport.  
  
Sext  
La present resolució farà efecte a partir de l'endemà de la publicació en el Diari Oficial de la Generalitat Valenciana.  
  
València, 6 de mayo de 2024.- El director general de Transports i Logística: Manuel Ríos Pérez.